د پاکستان پوځ او استخباراتي ادارې په پرله پسې توګه پدې تورنې شوي چې د حکومتونو په جوړولو او پرځولو کې لاس لري، په انتخاباتو کې لاسوهنې کوي او د هغو ګوندونو تر شا دریږي چې د پوځ طرفدار وي خو پوځ دا تورونه ردوي۔

د متحده ایالاتو د کانګرس استازو مجلس څه د پاسه ۶۰ دیموکراتانو تیره میاشت جمهور رئیس جو بایډن ته یو لیک استولی و او د عمران په ګډون د ټولو سیاسي بندیانو د خوشې کیدو غوښتنه یې کړې وه۔

امریکایي قانون جوړونکو پدې لیک کې په پاکستان کې په پراخه توګه د بشري حقونو څخه په روانو سرغړاونو اندیښنه او پرته لدې چې د شهباز شریف د حکومت نوم واخلي لیکلي چې "د پاکستان اوسنی نظام نظامي واکمني ده چې ظاهراً ملکي دی"۔

‌خو د پاکستان حکومت بیا د متحده ایالاتو د کانګرس دا لیک رد کړی او ویلي یې دي چې د پاکستان سیاسي نظامي په هکله د ناسمو معلوماتو پر اساس لیکل شوی